Abelmoschus ficulneus

Ti Abelmoschus ficulneus ket ti sebbangan ti agsabsabong a mula iti henero ti Abelmoschus, pamilia ti Malvaceae. Daytoy ket kadawyan nga ammo iti Ingles a kas ti white wild musk mallow wenno native rosella, daytoy ket nalabag a perenial nga agraman iti natarikayo nga ungkay. Dagiti sabongna ket agarup a maysa a pulgada iti diametro, mabalin a derosas wenno puraw, nga agraman iti rosas a tengnga; dagiti bulongna ket palmato.

Agtubo ti sebbangan a kas maysa a bassit a nalinteg a bassit a mula,  iti katayag ken  iti kaakaba. Dagiti bulong ket  iti kaatiddog ken  iti kaakaba, a sirkulo iti sukog  (sukog puso iti baba). Agsumbangir a nakersang dagiti bulong, rimmagadi, ken addaan kadagiti 3 aginggana iti 5 a pingir. Dagiti ungkay ti sabong ket naabbongan iti nalamuyot a dutdot, ken dagiti sabong ket  iti kaakaba. Ababa dagiti ungkay ken agmaris iti puraw aginggana iti derosas nga addaan iti nangisit a purpura a tengnga. Dagiti sabong ket agpaut kadagiti sumagmamano nga aldaw. Ti mula ket addaan kadagiti bassit a dutdot a mabalin a makagatel. Ti ulo ti bukel ti ket nadutdotan ken napigket, arinduyog iti sukog ken  iti kaatiddog ken  iti kaakaba, nga agraman kadagiti lima a paragpag ken ababa a sippit. Dagiti dumakdakkel pay laeng a bukel ket kalalainganna aginggana ti nangisit a berde, ken no maluomda agbalinda a nangisit a kayumanggi, ken suminada kadagiti lima parte tapno maregreg dagiti 10 aginggana iti 20 a kayumanggi aginggana iti nangisit a nagtimbukel a bukbukel a naabbongan kadagiti bassit-usit a dutdot.

Agtubo ti Abelmoschus ficulneus kadagiti bulan ti panagsusulbod ken kalgaw, kalpasan dagiti apekto iti tudo ken panagsibog. Napardas nga agtubo ti mula iti panagsusulbod ken kalgaw kadagiti bulan kalpasan ti panagsaringit aginggana iti panagsusuldong. Mapataud dagiti nataengan a bukel itikaunegan ti maysa a bulan kalpasan ti panagsabong iti panawen ti naladaw a kalgaw ken panagsusuldong.

Ti sebbangan ket patneng iti amianan ken daya nga Aprika, Madagascar, Indomalaya ken Akin-amianan nga Australia, a nagbalinen a kadawyan a dakes a mula nga apit, a naipangpangruna iti kapas.

 Dagiti ladawan 

 Dagiti nagibasaran 

ficulneus
Kategoria:Flora ti subkontinente Indiano
Kategoria:Flora ti Madagascar
Kategoria:Flora ti Malaysia
Kategoria:Flora ti Akin-amianan a Teritorio
Kategoria:Flora ti Queensland